දුර ගමන් සේවා වල යෙදෙන සාමාන්‍ය, අර්ධ සුඛෝපභෝගී, සුඛෝපභෝගී හා අධි සුඛෝපභෝගී බස් රථ මගී ජනතාවට පහසුවෙන් හඳුනාගැනීමට හැකිවන සේ වර්ණ හතරකින් නාම පුවරු සවි කිරීමට පෞද්ගලික ප්‍රවාහන සේවා අමාත්‍යාංශය පියවර ගෙන තිබේ.මේ අනුව සාමාන්‍ය බස් රථ කහ පැහැයෙන්ද අර්ධ සුඛෝපභෝගී බස් රථ ලා නිල් පැහැයෙන්ද සුඛෝපභෝගී බස් රථ දම්පාට හා අධි සුඛෝපභෝගී බස් රථ ලා කොළ පැහැයෙන්ද නාම පුවරු යෙදවිය යුතුය.ශීඝ්‍රගාමී බස් රථ සඳහා දැනට යොදවා ඇති කහ පැහැති රවුම මැද කතිරය එලෙසින්ම තිබේ.